OzLabs/hebrew-wiki-articles huggingface dataset:
תחש נהרות אמאזוני

תחש נהרות אמאזוני (שם מדעי: Trichechus inunguis), מין תחש נהרות החי במימיו המתוקים של אגן האמזונס. ניתן למוצאו בברזיל, בפרו, בקולומביה, באקוודור, בגויאנה ובוונצואלה.

אורכו של תחש הנהרות האמאזוני מגיע עד לכ-2.8 מטרים. הנקבות גדולות מהזכרים, ומשקלן עשוי לנוע בין 360 ל-540 קילוגרמים. צבעו של תחש הנהרות האמאזוני אפור, אולם לעיתים הוא נראה כבעל גוונים חומים. עורו עבה ומקומט, והוא חסר שיער (פרט לאזור השפם). מאפיין ייחודי (כחלק ממשפחת תחשי הנהרות) הוא התחלופה המתמדת של השיניים הטוחנות - שיניים חדשות מגיחות מאחורי הלסת ומחליפות את השיניים הבלויות שבקדמתה.

התחש חבר במשפחת תחשי הנהרות, שייחודית בכך שחבריה הם היונקים הימיים היחידים הניזונים מצמחים (פרט לתחש המשכן). לתחש הנהרות האמאזוני אין טורפים משמעותיים, פרט לאדם.

ההזדווגות עשויה להתרחש במהלך כל השנה. תקופת ההיריון נמשכת כשנה, ובסופה ממליטה הנקבה על-פי רוב גור יחיד. הן הזכרים והן הנקבות מגיעים לבגרות מינית בגיל שלוש שנים לערך. תוחלת החיים בבר איננה ידועה, אולם ידוע על פרטים שחיו מעל 12.5 שנים בשבי.

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:תחשי הנהרות
קטגוריה:ברזיל: יונקים
קטגוריה:מגה-פאונה של אמריקה הדרומית
קטגוריה:בעלי חיים שתוארו ב-1883
Ghoti

Ghoti היא מילה אנגלית מומצאת שאין לה משמעות משל עצמה (מלבד התייחסות עצמית) אלא משמשת כשנינות לשונית המוכיחה את הריחוק שבין השפה הכתובה לשפה המדוברת. רוב האנשים שמנסים לקרוא את המילה בפעם הראשונה יאמרו "גּהוֹתִּי" ויחשבו שהכוונה ל-Gothic, אך מוסרי השנינות נוטים להפתיע ולטעון שאת המילה Ghoti יש להגות /fɪʃ/, ממש כמו המילה האנגלית Fish (פִישׁ) - דג.

ההסבר לקריאה הבלתי-אינטואיטיבית הוא שהמילה מורכבת מדוגמאות לאיותים חריגים באנגלית:
* gh נהגה /f/ כבמילה Enough.
* o נהגה /ɪ/ כבמילה Women.
* ti נהגה /ʃ/ כבמילה Action.
דוגמה קיצונית נוספת היא ש-Ghoti יכולה להיות מילה דוממת, כיוון שהאותיות הנ"ל אינן נהגות בכמה מילים:
* Eight
* People
*Ballet
* Business

ב-1874 פורסמה המילה Ghoti בציטוט מתוך מכתב שנכתב ב-11 בדצמבר 1855 המייחס את המצאת המילה לוויליאם אולייר הבן (William Ollier Jr, יליד 1824). מאז מוזכרת המילה, כדוגמה קיצונית לאיות מסובך, בפי דוברי אנגלית הטוענים כי יש לשנות ולפשט איות של מילים רבות באנגלית באופן רשמי (כלומר, שהאיות החדש לא ייחשב שגיאה).

==שימושים ידועים==
* ג'יימס ג'ויס מתייחס ב"פיניגנז וייק" ל-ghoti במשפט "Gee each owe tea eye smells fish" (מילולית: וואו! "כל עין של חייב תה מריחה כמו דג", אבל נשמע כמו: G H O T I מריח כמו דג).
* במסע בין כוכבים המילה ghoti קיימת בשפה הקלינגונית, ופירושה "דג".
* בסדרה "באטמן" מוזכרת חברת קוויאר בשם Ghoti Œuf. דהיינו "ביצי דג" (המילה "ביצה" כתובה בצרפתית). באטמן, שהבין את השנינות, מפרש אותה לאוזני רובין והצופים.
* להקת פאנק רוק נוצרי בווירג'יניה אימצה את השם Ghoti Hook, משחק מילים ל-Fish hook, קרס דיג.

== ראו גם ==
* פונטיקה ופונולוגיה
* כתיב
* Phish ו-Phishing - איותים חלופיים ל-Fish

== קישורים חיצוניים ==
* [http://www.zompist.com/spell.html כללי ההגיה של השפה האנגלית] 

== הערות שוליים ==

קטגוריה:מילים
קטגוריה:אנגלית
השביתה הכללית בבריזבן ב-1912

נשים צועדות במהלך השביתה
בשביתה הכללית בבריזבן ב-1912 השתתפו עשרות אלפי עובדים, היא נמשכה חמישה שבועות, המשטרה ניסתה לדכא אותה באכזריות, והיו לה תוצאות חשובות, גם בתחום העבודה וגם בתחום הפוליטיקה.

== הגורמים לשביתה == 
בריזבן נמצאת בקצה המזרחי של אוסטרליה. בשנת 1910 הוקם האיגוד המקצועי של עובדי החשמליות, וב-18 בינואר 1912 החליטו המעסיקים שאסור לעובדים לענוד את סמל האיגוד המקצועי. העובדים החלו לשבות וערכו הפגנה בהשתתפות של 10,000 תושבים. המעסיקים היו בבעלות אנגלית, והמנכ"ל היה אמריקאי. הוא סירב לשאת ולתת עם איגוד הוועדים של קווינסלנד QCU, ולכן הוקם ארגון שכלל 43 איגודים מקצועיים, שהכריזו על שביתה כללית החל מה-30 בינואר.

== מהלך השביתה ==
השביתה הייתה מאורגנת היטב. 500 פעילים דאגו לסדר ולעזרה ראשונה. כל יום היו הפגנות וצעדות. הממשלה הגיבה רק כשהשביתה התרחבה ושיתקה את תנועת הרכבות. הם תקפו את המפגינים בכוח ב-2 בפברואר, מה שכונה מאוחר יותר "יום שישי השחור". ראש ממשלת קווינסלנד היה שמרן ופנה לממשלה המרכזית להתערב בכוחות צבא. אך ראש הממשלה המרכזית היה אנדרו פישר, איש מפלגת הלייבור האוסטרלית, פועל לשעבר במכרות של קווינסלנד, והוא סירב להפסיק את השביתה בכוח. גם השובתים פנו לפישר וביקשו עזרה צבאית, אך הוא החליט לתמוך בהם כספית.

דנהם שקל להפעיל אוניית מלחמה גרמנית נגד השובתים. בית המשפט דן בבקשת הממשלה להעניש את השובתים, אך בית המשפט זיכה את השובתים, והיא הופסקה כעבור חמישה שבועות ב-6 במרץ.

== תוצאות השביתה ==
השביתה חיזקה מאוד את הסולידריות ואת ההזדהות הפנימית של תנועת הפועלים של קווינסלנד. שלוש שנים אחרי השביתה נבחרה מפלגת הלייבור האוסטרלית בפעם הראשונה בקווינסלנד לראשות הממשלה האזורית. פעילי השביתה פוטרו מעבודתם, אך כשהולאמו החשמליות של קווינסלנד, בשנת 1922, הוחזרו פעילי השביתה המפוטרים לעבודה.

==קישורים חיצוניים==

קטגוריה:אוסטרליה: היסטוריה
קטגוריה:שביתות
קטגוריה:בריזבן
קטגוריה:יחסי עבודה
קטגוריה:אוסטרליה: כלכלה
קטגוריה:1912 באוסטרליה
סומטיזציה

סומטיזציה (מהמילה היוונית "סוֹמָה" - גוף) היא נטייה לחוות מצוקה גופנית ולחפש סיוע רפואי לגביו, ללא ממצאים פיזיולוגיים בבדיקות, וזאת בעקבות דחק פסיכולוגי.

תלונות סומטיות הן שכיחות ועשויות להופיע בקרב מגוון אנשים ומצבים ביומיום. מצב קיצוני של סומטיזציה, הנמשך שנים ובאזורים רבים בגוף, עשוי להיות מאובחן כהפרעה נפשית, הנקראת הפרעת סומטיזציה.

סומטיזציה עשויה להיות תסמין של מגוון הפרעות נפשיות, בהן הפרעות סומטופורמיות והפרעות מצב רוח (הפרעות חרדה או דיכאון).

==היסטוריה==
המונח נטבע על ידי הפסיכואנליטיקאי וילהלם שטקל ב-1924, אך הוא הגדיר אותו כ"המרה של מצב רגשי לתסמינים גופניים", הדומה להגדרה של ראשוני הפסיכואנליזה זיגמונד פרויד ואויגן בלוילר לתופעות הגופניות המתרחשות בהפרעת היסטריה נשית. ב-1950 ניסה פרנץ אלכסנדר לתקן את ההכללה של הפסיכואנליזה, וחילק את התסמינים הסומטיים על פי שני גורמים: אלו שמבטאים "המרה" סימבולית של קונפליקטים פסיכולוגיים לא-מודעים לתסמינים גופניים; ואלו שנובעים באופן ישיר או עקיף מעוררות פיזיולוגית או רגשית - דבר שלא תלוי בהסברים פסיכואנליטיים מעורפלים ואיפשר מחקר מהימן ותקף יותר בהמשך. 

במקביל לכך ממשיכים גם כיום פסיכולוגים פסיכודינמיים להתייחס לתופעות סומטיזציה כמנגנון הגנה של האגו בפני רגשות ודחפים מודחקים, המתבטאים כתסמינים סומטיים בדרך של תקשורת סימבולית.

==טיפול==
הטיפול המקובל כיום בסומטיזציה כשלעצמה (מעבר לטיפול בהפרעה הנפשית בכללותה, אם היא מהווה חלק ממנה), הוא באמצעות טיפול קוגניטיבי-התנהגותי והתערבות פסיכו-חברתית.

== קישורים חיצוניים ==

* [http://www.maale-adummim.com/#!-/c1ezv הפרעות פסיכו-סומאטיות] באתר השירות הפסיכולוגי במעלה אדומים

==הערות שוליים==
 

קטגוריה:תסמינים וסימנים הקשורים להכרה, תפיסה, מצבים רגשיים והתנהגות
קטגוריה:מנגנוני הגנה
YUM

YUM (קיצור של Yellowdog Updater, Modified) היא תוכנת מערכת ניהול חבילות מבוססת שורת פקודה, למערכות הפעלה של לינוקס המשתמשות בחבילות תוכנה בפורמט RPM.

התוכנה מבוססת קוד פתוח, ומופצת תחת הרישיון הציבורי הכללי של גנו. התוכנה בבסיסה בעלת ממשק שורת פקודה, אך בהמשך פותחו לה ממשקים גרפיים בעלי פונקציונליות דומה. 

פותחה על ידי סת' וידאל וקבוצת מתנדבים נוספת, כשכתוב מלא של Yellowdog Updater (בקיצור YUP) קודמתה, כדי לטפל בחבילות הפצת הלינוקס רד האט, שהיו בשימוש מחלקת הפיזיקה של אוניברסיטת דיוק. בהמשך התקבלה התוכנה בהפצות Red Hat Linux, פדורה, CentOS, והפצות רבות נוספות מבוססות RPM, כולל Yellow Dog Linux, שהייתה ההפצה המקורית בה הוחלף YUP ל-YUM.

ניהול באמצעות YUM, מתבצע בעזרת החבילות yum-updatesd ,yum-updateonboot, ו-yum-cron או PackageKit{{כ}}.

==ראו גם==
* כלי האריזה המתקדם (APT)

==קישורים חיצוניים==

* 
* [https://web.archive.org/web/20131022171526/http://linmagazine.co.il/yum Yum על רגל אחת, באתר - לינמגזין]

==הערות שוליים==

קטגוריה:ניהול חבילות תוכנה
קטגוריה:תוכנה חופשית
Super Bass

Super Bass (בעברית: סופר באס) הוא שיר של הזמרת הטרינידדית ניקי מינאז'. השיר יצא לאור ב-5 באפריל 2011 כסינגל השביעי מאלבום האולפן הראשון של מינאז' "Pink Friday" ומופיע בגרסה המורחבת של האלבום.

השיר דורג במקום השלישי במצעד הסינגלים האמריקאי, בילבורד הוט 100, וזכה לתואר יהלום (פלטינה ×10) מטעם איגוד תעשיית ההקלטות האמריקאי (RIAA), לאחר שמכר למעלה מעשרה מיליון עותקים בארצות הברית.<ref></ref> זהו השיר הראשון של ראפרית למכור למעלה מעשרה מיליון עותקים בארצות הברית והשיר הראשון של אישה שחורה לקבל את התואר יהלום מאיגוד RIAA. השיר נכלל במשחק Just Dance 4. בשנת 2011 היה מועמד השיר לפרס "הקליפ הנשי הטוב ביותר" ולפרס קליפ ההיפ הופ של השנה בטקס פרסי הווידאו-קליפים של MTV שבו זכה. זו הייתה הזכייה הראשונה מתוך שלוש זכיות של מינאז' בקטגוריה.

השיר נכלל ברשימת 500 השירים הטובים ביותר של מגזין הרולינג סטון.

== ביקורות ==

=== רשימות כל הזמנים ===
{| class="wikitable sortable plainrowheaders" style="margin-left: auto; margin-right: auto; border: none;"
!ארגון
!רשימה
!מיקום
!מקור
|-
|בילבורד
|500 שירי הפופ הטובים ביותר בכל הזמנים
|13
|<ref></ref>
|}

== הופעות ==
ב-28 באוגוסט 2022, מינאז' כובדה לקבל את פרס החלוציות על שם מייקל ג'קסון בטקס פרסי הווידאו קליפים של MTV לשנת 2022, לאחר נאומה הזמרת ביצעה את מיטב להיטיה הגדולים ביניהם; "Roman's Revenge", "Monster", "Beez in the Trap", "Chun-Li", "Moment 4 Life", "Super Bass", "Anaconda", ו-"Super Freaky Girl".<ref></ref><ref></ref><ref></ref> מגזין "בילבורד" סקר את מופעי טקס המוזיקה ודירג את הופעתה של מינאז' במקום הראשון.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי אסתר דין
קטגוריה:שירים שנכתבו על ידי ניקי מינאז'
קטגוריה:וידאו קליפים שבוימו על ידי סאנא חמרי
קטגוריה:שירים על מיניות
קטגוריה:זוכי פרס המוזיקה של בילבורד: שירים
קטגוריה:שירי יהלום בארצות הברית
תנועות

תנועות הוא בלט ללא מוזיקה שיצר ג'רום רובינס בנושא יחסים בין אנשים.

הקולות שמשמיעים הרקדנים באמצעות גופם הנע יוצרים את המקצב ומאפשרים לרקדנים ולהיות מתואמים עם חושים מחודדים.
היצירה נוצרה לראשונה על ידי רובינס עבור להקתו בלט ארצות הברית עבור פסטיבל ספולטו באיטליה והועלתה לראשונה על הבמה בשנת 1959,

בתאריך 2 בספטמבר 1969 הועלתה בארץ על ידי להקת בת שבע בהופעת בכורה של הלהקה בבנייני האומה בירושלים עם הרקדנים: משה אפרתי, אהוד בן דוד, צלילה גולדשטיין, רינה גלוק, לינדה הודס, רוברטה ורברוכה, יאיר ורדי, יעל לביא, משה רומנו, רחמים רון, נורית שטרן, רנה שיינפלד, יעקב שריר.

בשנת 1984 הועלתה לראשונה על ידי ניו יורק סיטי בלט.

== קישורים חיצוניים ==

[http://www.youtube.com/watch?v=wRXRiOYHV9c ג'ארד אנג'ל מניו יורק סיטי בלט מנתח את העבודה]

קטגוריה:מחול

קטגוריה:יצירות מחול
צרפת במשחקים הפאראלימפיים

צרפת השתתפה בכל המשחקים הפאראלימפיים, הן קיץ והן חורף, מאז ומעולם, כולל במשחקים הראשונים ברומא, בשנת 1960. צרפת הייתה המדינה המארחת של המשחקים הפאראלימפיים אלברוויל (1992) (חורף) והמשחקים הפאראלימפיים פריז (2024) (קיץ). צרפת ממוקמת במקום החמישי בטבלת המדליות במשחקים הפאראלימפיים. המתחרה המצליחה ביותר של צרפת הייתה השחיינית ביאטריס הס, שזכתה ב-20 מדליות זהב וב-5 מדליות כסף.

==טבלת מדליות== 
===אולימפיאדות הקיץ===
{| class="wikitable"
|- 
!סוג אולימפיאדה
|style="background:gold; font-weight:bold;"|זהב
|style="background:silver; font-weight:bold;"|כסף
|style="background:#cc9966; font-weight:bold;"|ארד
!כולל
!דירוג עולמי
|-
|המשחקים הפאראלימפיים רומא (1960) || 3 || 3 || 1 || 7 || 9
|-
|המשחקים הפאראלימפיים טוקיו (1964) || 4 || 2 || 5 || 11 || 11
|-
|המשחקים הפאראלימפיים תל אביב (1968) || 13 || 10 || 9 || 32 || 5
|-
|המשחקים הפאראלימפיים היידלברג (1972) || 10 || 8 || 5 || 33 || 7
|-
|המשחקים הפאראלימפיים טורונטו (1976) || 23 || 21 || 14 || 58 || 8
|- 
|המשחקים הפאראלימפיים ארנהם (1980) || 28 || 26 || 31 || 85 || 8
|-
|המשחקים הפאראלימפיים ניו יורק וסטוק מנדוויל (1984) || 71 || 69 || 46 || 186 || 6
|-
|המשחקים הפאראלימפיים סיאול (1988) || 47 || 44 || 49 || 140 || 5
|-
|המשחקים הפאראלימפיים ברצלונה (1992) || 36 || 36 || 35 || 107 || 6
|-
|המשחקים הפאראלימפיים אטלנטה (1996) || 35 || 29 || 31 || 95 || 6
|-
|המשחקים הפאראלימפיים סידני (2000) || 30 || 28 || 28 || 86 || 7
|-
|המשחקים הפאראלימפיים אתונה (2004) || 18 || 26 || 30 || 74 || 7
|-
|המשחקים הפאראלימפיים בייג'ינג (2008) || 12 || 21 || 19 || 52 || 3
|-
|המשחקים הפאראלימפיים לונדון (2012) || 8 || 9 || 18 || 45 || 12
|-
|המשחקים הפאראלימפיים ריו דה ז'ניירו (2016) || 9 || 5 || 14 || 28 || 12
|-
|המשחקים הפאראלימפיים טוקיו (2020) || 11 || 15 || 28 || 54 || 14
|-
|}
===אולימפיאדות החורף===
{| class="wikitable"
|- 
!סוג אולימפיאדה
|style="background:gold; font-weight:bold;"|זהב
|style="background:silver; font-weight:bold;"|כסף
|style="background:#cc9966; font-weight:bold;"|ארד
!כולל
!דירוג עולמי
|-
|המשחקים הפאראלימפיים אורנסקולדויק (1976) || 2 || 0 || 3 || 5 || 8
|- 
|המשחקים הפאראלימפיים גיילו (1980) || 1 || 1 || 1 || 3 || 9
|-
|המשחקים הפאראלימפיים אינסברוק (1984) || 4 || 2 || 0 || 6 || 8
|-
|המשחקים הפאראלימפיים אינסברוק (1988) || 5 || 5 || 3 || 13 || 7
|- bgcolor=ccccff
|המשחקים הפאראלימפיים אלברוויל (1992) (מארחת) || 6 || 4 || 9 || 19 || 6
|- 
|המשחקים הפאראלימפיים לילהאמר (1994) || 14 || 6 || 11 || 31 || 4
|-
|המשחקים הפאראלימפיים נאגנו (1998) || 5 || 9 || 8 || 22 || 10
|-
|המשחקים הפאראלימפיים סולט לייק סיטי (2002) || 2 || 11 || 6 || 19 || 13
|-
|המשחקים הפאראלימפיים טורינו (2006) || 7 || 2 || 6 || 15 || 4
|-
|המשחקים הפאראלימפיים ונקובר (2010) || 1 || 4 || 1 || 6 || 10
|-
|המשחקים הפאראלימפיים סוצ'י (2014) || 5 || 3 || 4 || 12 || 6
|-
|המשחקים הפאראלימפיים פיונגצ'אנג (2018) || 7 || 8 || 5 || 20 || 4
|-
|המשחקים הפאראלימפיים בייג'ינג (2022) || 7 || 2 || 3 || 12 || 4
|-
|}

==ראו גם==
* צרפת במשחקים האולימפיים
* צרפת במשחקים האולימפיים לנוער

צרפת
צ'יוודה

צ'יוודה (בהינדי: चिवड़ा; ידוע גם באנגלית כ-Bombay mix) הוא חטיף הודי מסורתי. הצ'יוודה הוא לקט של דגנים או קטניות מיובשים ומתובלים, אשר עשוי לכלול עדשים מטוגנות, בוטנים, גרגרי חומוס או אטריות יבשות מקמח חומוס, תירס, אורז מותפח, או שבבי תפוחי אדמה, המתובלים במלח, כוסברה, כורכום, צ'ילי, שוש קירח, זרעי חרדל ועוד.

==ראו גם==
* פקורה - חטיף הודי שגם מבוסס על גרגרי חומוס

==קישורים חיצוניים==

קטגוריה:המטבח ההודי
מסחר אוטומטי

מסחר אוטומטי הוא מסחר בשוק ההון באמצעות תוכנת מחשב אשר מבצעת הוראות מסחר בצורה אוטומטית. הוראות אלו מבוצעות במהירות של מילישניות ללא התערבות הסוחר מלבד שלב הזנת התניות לקניה/מכירה של ניירות ערך.

בצורה זו מתאפשר לסוחר להזין פקודות מבעוד מועד והמערכת האוטומטית ממתינה במקום סוחר הבורסה לשילוב התנאים המבוקשים לשם קניה או מכירה של ניירות הערך.

== מסחר אוטומטי מול מסחר אלגוריתמי==
להבדיל ממסחר אלגוריתמי בו שיטת המסחר הוטמעה בקוד המקור של מערכת המסחר, במסחר אוטומטי הסוחר מזין נקודות כניסה ותנאים שונים המבוססים על מקורות מידע שונים ונתונים שונים משוק ההון בשדות הרלוונטיים אשר נמצאים במערכת המסחר האוטומטי.

בנוסף, בדרך כלל במסחר אלגוריתמי, קוד המקור אישי וסודי ואינו ידוע לכלל הציבור, שכן לא מעט אנשי מקצוע עמלו על מנת להגיע לרמה שהוא יניב תשואה חיובית לאורך זמן. בין יתר העוסקים בפיתוח מערכת מסחר אלגוריתמי ניתן למצוא מתכנתים בכירים, מתמטיקאים ואנשי שוק ההון, אשר חוברים יחדיו על מנת לבנות אלגוריתם מסחר שיניב תשואה חיובית לאורך זמן. לעומת זאת במערכת מסחר אוטומטי, ניתן להזין כל פעם מחדש נתונים שונים, התוכנות נותנות פתרון טכנולוגי לקהל יעד גדול, הכולל גם משקיעים פרטיים, המבצעים מסחר עצמאי בבורסה.

בעשור השני של המאה ה-21, רבים מבתי השקעות מעניקים גישה למערכת מסחר אוטומטי לאלו הסוחרים דרכם בבורסה בישראל.

== קישורים חיצוניים ==
* 
* 
* 
* 
קטגוריה:שוק ההון
קטגוריה:תוכנות עסקיות
מליסוס

מליסוס בן איתגנס (ביוונית: Μέλισσος), איש סאמוס, היה פילוסוף יווני בן המאה החמישית לפנה"ס, היה ממפתחי האסכולה האלאטית. הוא היה המפקד הימי של הצי של סאמוס לפני המלחמה הפלופונסית שהביס את פריקלס ואת הצי האתונאי בשנת 441 לפנה"ס.

לפי דיוגנס לארטיוס, מליסוס היה תלמידו של פרמנידס ומורו של לוקיפוס. לפי סימפליקיוס הפילוסוף היווני הוא כתב ספר אחד בשם "על אודות הטבע, או על אודות מה שקיים". הספר לא שרד. שרדו כמניין פרגמנטים אצל סימפליקיוס. דומה שהיה הפילוסוף האחרון של האסכולה של אלאה.

בדומה למורו פרמנידס הוא ראה את המציאות כיחידה, קבועה, בלתי משתנה, כלומר חסרת תנועה. הוא הוסיף על קודמו שהמציאות חסרת ריק וחסרת גבולות.

==לקריאה נוספת==
<div class="mw-content-ltr">
*J.S.Kirk, J.E.Raven and M.Schofield, The Presocratic Philosophers, Second Edition, Cambridge University Press, pp. 390-401.
</div>

==קישורים חיצוניים==
* 
* 

קטגוריה:פילוסופים קדם-סוקרטים
קטגוריה:אישים שחיו במאה ה-5 לפנה"ס
ריינהרד זלטן

ריינהרד יוסטוס רגינלד זלטן (בגרמנית: Reinhard Justus Reginald Selten; 5 באוקטובר 1930 – 23 באוגוסט 2016) היה כלכלן יהודי-גרמני זוכה פרס נובל לכלכלה.

==קורות חיים==
זלטן נולד בוורוצלב שבפולין (אז: ברסלאו שבשליטת גרמניה) לאב יהודי, אדולף זלטן, ולאם פרוטסטנטית, קתה לותר. בגיל 14 עזב ריינהרד יחד עם אימו ואחיו את ברסלאו והגיע להסן, שם עבד כנער חווה עד שנת 1946. הוא התחנך כפרוטסטנט.

הוא למד מתמטיקה באוניברסיטת פרנקפורט בשנים 1951–1957. הוא כתב תזה בנושא תורת המשחקים השיתופית בהנחיית אוולד בורגר. בשנת 1961 הוא השלים דוקטורט במתמטיקה. 

זלטן הוזמן על ידי אוסקר מורגנשטרן להגיע לאוניברסיטת פרינסטון, ובה פגש את קבוצת המחקר בה היה חבר ישראל אומן. ב-1965 הוזמן להשתתף בסמינר מחקר בירושלים בן שלושה שבועות בו השתתפו חשובי חוקרי תורת המשחקים בעולם באותה עת (17 איש). בעקבות הסמינר נוצר שיתוף פעולה בינו לג'ון הרסני. בהמשך שיתף פעולה עם עמוס פרלמוטר ואבי שמידע בתחומים המשיקים לתורת המשחקים.

זלטן זכה בפרס נובל בכלכלה בשנת 1994 יחד עם ג'ון הרסני וג'ון נאש על עבודתו בפיתוח שיווי משקל תת-משחקי משוכלל.

הוא ידוע גם בזכות עבודתו ברציונליות חסומה וכאחד מהאבות המייסדים של הכלכלה הניסויית. 

זלטן היה פרופסור באוניברסיטת בון. בהיותו אספרנטיסט פעיל מאז 1959, היה חבר ומייסד-שותף (1983) של האקדמיה הבין-לאומית למדעים של סן-מרינו. 

נישא לאליזבת, שאותה הכיר במסגרת פעילותו בתנועת האספרנטו.

==ראו גם==
* שיווי משקל משוכלל

==לקריאה נוספת==
*

==קישורים חיצוניים==

* [http://ideas.repec.org/e/pse24.html עבודות של ריינהרד זלטן] באתר IDEAS.
* 
* 
* 
* 

קטגוריה:בוגרי אוניברסיטת גתה בפרנקפורט
קטגוריה:זוכי פרס נובל לכלכלה
קטגוריה:מתמטיקאים יהודים גרמנים
קטגוריה:כלכלנים יהודים גרמנים
קטגוריה:חוקרי תורת המשחקים יהודים
קטגוריה:זוכי פרס נובל יהודים גרמנים
קטגוריה:מתמטיקאים יהודים פולנים
קטגוריה:גרמנים שנולדו ב-1930
קטגוריה:גרמנים שנפטרו ב-2016
קטגוריה:חברי האקדמיה אירופיאה
אוקראינה במשחקים הפאראלימפיים

אוקראינה השתתפה לראשונה ב באטלנטה (1996). עד משחקים אלו, התחרו הספורטאים האוקראינים במסגרת המשלחת הסובייטית, ובמשחקים שנערכו ב-1992 השתתפו, לצד ספורטאים ממדינות נוספות שהרכיבו בעבר את ברית המועצות, במשלחת מאוחדת (Unified Team). גם במשחקי החורף הפאראלימפיים לוקחת אוקראינה חלק מאז המשחקים הפאראלימפיים נאגנו (1998) ושולחת משלחות גם למשחקים אלו דרך קבע.

==היסטוריה==
הופעת הבכורה של אוקראינה כמדינה עצמאית במשחקים הפאראלימפיים נערכה במשחקים שנערכו באטלנטה 1996, כששלחה משלחת של 25 גברים וחמש נשים. במשחקים זכתה אוקראינה במדליית הזהב הראשונה שלה כשהאתלט וסיל לישצ'ינקי זכה בתחרות הדיפת כדור הברזל (קטגוריה T11) עם שיא פאראלימפי של 13.66 מטרים.

אוקראינה החלה להיות מתחרה משמעותית יותר ב כשהגדילה את סך המדליות שלה משבע מדליות מאטלנטה ל-37 מדליות פאראלימפיות בסידני, מהן רק שלוש מדליות זהב, ובמשחקים העוקבים כבר הפכה לאחת המדינות המצליחות ביותר במשחקים כשדורגה שישית בטבלת המדליות ב, רביעית בטבלה ב וב ושלישית בטבלת המדליות של המשחקים הפאראלימפיים ריו דה ז'ניירו (2016).

הספורטאים הבולטים בתולדות המשלחת האוקראינית הם השחיין ויקטור סמירנוב, שזכה בעשר מדליות פאראלימפיות, מהן חמש מדליות זהב והאתלטית אולנה אקופיאן שזכתה ב-13 מדליות פאראלימפיות.

==מדליות לפי אולימפיאדה==
===משחקי הקיץ===
{| bgcolor="#f7f8ff" cellpadding="3" cellspacing="0" border="1" style="font-size:100 %; border: gray solid 1px; border-collapse: collapse;" width=500
|- bgcolor="#efefef"
! אולימפיאדה
! bgcolor=gold | זהב
! bgcolor=silver | כסף
! bgcolor=#CC9966 | ארד
! סה"כ
|-
|המשחקים הפאראלימפיים אטלנטה (1996) || 1 || 4 || 2 || 7
|-
|המשחקים הפאראלימפיים סידני (2000) || 3 || 20 || 14 || 37
|-
|המשחקים הפאראלימפיים אתונה (2004) || 24 || 12 || 19 || 55
|-
|המשחקים הפאראלימפיים בייג'ינג (2008) || 24 || 18 || 32 || 74
|-
|המשחקים הפאראלימפיים לונדון (2012) || 32 || 24 || 28 || 84
|-
|המשחקים הפאראלימפיים ריו דה ז'ניירו (2016) || 41 || 37 || 39 || 117
|-
|המשחקים הפאראלימפיים טוקיו (2020) || 24 || 47 || 27 || 98
|-
| סה"כ || 149 || 162 || 161 || 472
|}

===משחקי החורף===
{| bgcolor="#f7f8ff" cellpadding="3" cellspacing="0" border="1" style="font-size:100 %; border: gray solid 1px; border-collapse: collapse;" width=500
|- bgcolor="#efefef"
! אולימפיאדה
! bgcolor=gold | זהב
! bgcolor=silver | כסף
! bgcolor=#CC9966 | ארד
! סה"כ
|-
|המשחקים הפאראלימפיים נאגנו (1998) || 3 || 2 || 4 || 9
|-
|המשחקים הפאראלימפיים סולט לייק סיטי (2002) || 0 || 6 || 6 || 12
|-
| המשחקים הפאראלימפיים טורינו (2006) || 7 || 9 || 9 || 25
|-
|המשחקים הפאראלימפיים ונקובר (2010) || 5 || 8 || 6 || 19
|-
|המשחקים הפאראלימפיים סוצ'י (2014) || 5 || 9 || 11 || 25
|-
|המשחקים הפאראלימפיים פיונגצ'אנג (2018) || 7 || 7 || 8 || 25
|-
|המשחקים הפאראלימפיים בייג'ינג (2022) || 11 || 10 || 8 | 29
|-
| סה"כ || 38 || 51 || 52 || 141
|}

==ראו גם==
* אוקראינה במשחקים האולימפיים
* אוקראינה במשחקים האולימפיים לנוער

==קישורים חיצוניים==

* [http://www.paralympic.org/npc/ukraine אוקראינה] באתר הוועד הפאראלימפי הבינלאומי

==הערות שוליים==

קטגוריה:מדינות במשחקים הפאראלימפיים
קטגוריה:אוקראינה: ספורט
השביתה הכללית בוונצואלה (2002–2003)

השביתה הכללית בוונצואלה הייתה שביתה פוליטית שארגנה האופוזיציה לנשיא הוגו צ'אווס, בדרישה לקיים בחירות חדשות לנשיאות. השביתה נמשכה מדצמבר 2002 עד פברואר 2003. מרכיב עיקרי בשביתה היה צמצום ניכר של הפקת הנפט במדינה. הדבר המיוחד בשביתה הזו היא העובדה, שהיא נתמכה על ידי הבורגנות כנגד ממשלה הנתמכת על ידי הפועלים ולא להפך.

== הסיבות לשביתה ==
הבורגנות בוונצואלה, יחד עם שותפיה בארצות הברית, נמצאת במגננה מאז היבחרו של הנשיא הוגו צ'אווס בשנת 1998. ונצואלה היא אחת מיצאניות הנפט הגדולות בעולם, וחלק עיקרי מכלכלתה מתבסס עליו. לכן גם הלאים צ'אווס את הנפט כשעלה לשלטון. באפריל 2002 נעשה ניסיון הפיכה כושל נגד הנשיא, והמצב הכלכלי הלך והידרדר. האינפלציה טיפסה במהלך השנה לרמה של 35 אחוזים ומעמד הביניים הלך והתרושש.
בשנת 2001 נבחר קרלוס אורטגה להוביל את הקונפדרציה של האיגודים המקצועיים של וונצואלה. אומנם בית המשפט פסל את תוצאות הבחירות, אך הוא נשאר בתפקידו. אורטגה היה שותף בניסיון ההפיכה באפריל, וכשצ'אווס החליט על הלאמה מוחלטת של חברת הנפט הגדולה PDVSA, הוא קרא לשביתה כללית, שהחלה בדצמבר.
== מהלך השביתה ==
מטרת השביתה הייתה לזעזע את המשק של וונצואלה במידה כזאת, שתתאפשר הדחתו של צ'אווס, בדומה אולי למהלך שהובילו כוחות הימין בצ'ילה בזמן שלטונו של סלבדור איינדה. אך רוב העובדים לא נטשו את מקומות העבודה שלהם, וצ'אווס אף היה בטוח מספיק בשביל להשתתף בחגיגות ההשבעה של הנשיא החדש של ברזיל ב-2 בינואר 2003.
הייצור לא נפסק לגמרי, אך במקום מיליוני חביות נפט ביום יצרו רק 400 אלף חביות ביום, עדיין יותר מהצריכה הלאומית. ממשל ארצות הברית תמך בגלוי בהפלת משטרו של צ'אווס, אך לא תכננה הפיכה צבאית כמו במקרה של צ'ילה.
== תוצאות השביתה ==
אלפי עובדים של ה-PDVSA פוטרו. כנגד אורטגה התנהל משפט ארוך, ובסופו נכלא ל-16 שנים בכלא, אך ברח משם כבר בשנת 2006. האופוזיציה כנגד צ'אווס נחלשה בעקבות השביתה. חולשה הביאה אותם לכיוון של התקפות טרוריסטיות אחרי השביתה.
אך גם צ'אווס לא מרגיש יותר בטוח. לארצות הברית הוא לא נסע ב-2003 לפתיחת הדיונים באו"ם, כי חשש שיתנקשו בחייו.

==קישורים חיצוניים==

קטגוריה:ונצואלה: היסטוריה
קטגוריה:שביתות פוליטיות
שדרות בן-גוריון (חיפה)

שדרות בן-גוריון הוא רחוב ראשי במושבה הגרמנית שבחיפה, אשר בו נמצאים מגוון רחב של מסעדות, בתי קפה וחנויות. בשדרה נמצאת הכניסה הצפונית של הגנים הבהאים. הרחוב מרכז את דרך אלנבי, שדרות המגינים, כביש 4 ושדרות הציונות.

בחג של החגים, הרחוב הופך למדרחוב ומתקיימים בו פסטיבלים, תהלוכות ומופעים.

== אתרי עניין ==
*בית משפחת קלר - שד' בן-גוריון 1, שימש בעבר את משפחתו של פרידריך קלר שהיה סגן הקונסול של גרמניה, לאחר מכן שימש כבית משרדים של חברת מע"צ
*בית משפחת שטרובה - שד' בן-גוריון 2–4. המשפחה עסקה בייצור שמן זית וסבון. בית החרושת שכן בדרך יפו 102
*מלון קרפט - שד' בן-גוריון 5. היה המלון המודרני הראשון בחיפה. שימש למגורי המושל הצבאי הבריטי ומגורי מושל מחוז חיפה.
*בית דיק - שד' בן-גוריון 8. המשפחה עסקה במכירת ציוד חקלאי. בחזית הבית חלונות גדולים ששימשו לתצוגת הציוד.
*בית שומאכר - שד' בן-גוריון 12.
*בית ד"ר שמידט - שד' בן-גוריון 15, ביתו של רופא המושבה, היה גם סגן הקונסול של בריטניה. במבנה קומת מרתף גדולה, המבנה שופץ ובכניסה הונחה רצפת זכוכית המאפשרת לראות חלק מקומת המרתף. במבנה שכנה בעבר המסעדה "השמורה 1872".
*בית אוליפנט - שד' בן-גוריון 16. הבית שוכן ממול לבית בשד' בן-גוריון 15.
*הגנים הבהאים - הכניסה הצפונית לגנים הבהאים, נמצאת בשדרות בן-גוריון. הגנים הם המרכז הבהאי העולמי, מרכז מנהלי ודתי של הדת הבהאית.
*מלון קולוני - בעבר מלון אפינגר<ref></ref> - שד' בן-גוריון 28<ref></ref>

== מפת המושבה הגרמנית ==
===מפה סכמטית===

==קישורים חיצוניים==

== הערות שוליים ==

בן-גוריון, שדרות (חיפה)
הרקלידס

הרקלידס איש פונטוס (ביוונית עתיקה: Ἡρακλείδης ὁ Ποντικός) היה פילוסוף יווני בן המאה הרביעית לפנה"ס. היה איש האקדמיה האפלטונית באתונה ותלמידו של אפלטון. 

כתביו היו בעיקר בצורת דיאלוגים, ופרגמנטים אחדים מהם שרדו. את רשימת כתביו המלאה מביא דיוגנס לארטיוס. 

הרקלידס עסק בנושאים הבאים:
*אסטרונומיה - כאן החזיק בדעה שהיקום אינסופי; הארץ סובבת על צירה פעם ביום ממערב למזרח (כמו אקפנטוס שפעל באותה תקופה); הארץ במרכז היקום; השמש סובבת סביב הארץ במחזור שנתי ובמסלול אליפטי; כוכבי הלכת ונוס וכוכב חמה סובבים סביה השמש; כל כוכב הוא יקום נפרד. 
*פיזיקה - רעיון מקורי היה האפשרות שיש מאסות שאין ביניהן "תפר", שיכולים להיפרד ולהתאחד מחדש לחומרים אחרים.
*אסכטולוגיה - הוא טען שהנשמה קלת משקל ומקורה בשביל החלב. 

לפי רשימת ספריו עסק גם באתיקה, שירה ומוזיקה.

==לקריאה נוספת==
* The Oxford Classical Dictionary, eds. S. Hornbowler and A. Spawforth, Third Edition, Oxford, p.686, s.v. Herclides Ponticus

==קישורים חיצוניים==
* 

קטגוריה:פילוסופים יוונים
הבוקר שאחרי (פסל)

הבוקר שאחרי הוא פסל סוריאליסטי מעשה ידי הפסלת הישראלית אילנה גור משנת 2004. הפסל מוצג כיום בחדר הנזירים שבמוזיאון אילנה גור ביפו.

היצירה הוצגה בשנת 2006 

הפסל עשוי שולחן עץ בן כ-300 שנים, ועליו צלחות עשויות ברונזה כאשר בצלחות חלקי גוף של אדם ובעלי חיים, גולגולת של פרה, עכביש ענק, ועליהם זוחלים נמלים וחרקים ענקיים. גודלם של החרקים יוצר פסל סוריאליסטי, והבחירה בחלקי אדם, ובשולחן ארוך מהווה קונוטציה לשולחן הסעודה האחרונה של ישו. לדברי אילנה גור היצירה עוסקת במחזור החיים והמוות, ומנסה לעשות זאת בצורה הומוריסטית, כאשר לצידה, באותו חדר, מוצגת היצירה ראשים העוסקת אף היא באותו נושא.

סביב השולחן מסודרים כיסאות עץ ריקים. אילנה גור עיצבה את מושבי העור של כיסאות אלה.

<gallery>
תמונה:Ilana_Goor_-_The_Morning_After_P1050012.JPG|
תמונה:Ilana_Goor_-_The_Morning_After_P1050013.JPG|
תמונה:Ilana_Goor_-_The_Morning_After_P1050015.JPG|
תמונה:Ilana_Goor_-_The_Morning_After_P1050016.JPG|
</gallery>

==קישורים חיצוניים==

* 
* [http://galithatan.wordpress.com/2011/08/16/%D7%99%D7%A4%D7%AA-%D7%95%D7%94%D7%A2%D7%99%D7%A8-%D7%A9%D7%9C%D7%90-%D7%9E%D7%AA%D7%A2%D7%99%D7%99%D7%A4%D7%AA-3/ גלית חתן, יפת והעיר שלא מתעייפת]
קטגוריה:אילנה גור
Outlook.com

Outlook.com הוא שירות דואר מבוסס רשת של מיקרוסופט שהחליף את קודמו Hotmail. Outlook.com בנוי בממשק ה-Metro של מיקרוסופט.

==היסטוריה==
מיקרוסופט החלה להעביר משתמשים ל-Outlook.com ביולי 2012. בפברואר 2013 הודיעה החברה כי השלימה את שלב הבטא, ובמסגרתו עברו כבר 60 מיליון משתמשים לשירות החדש. 

במאי 2013 הודיעה מיקרוסופט כי סיימה להעביר את חשבונות הדואר הישנים של הוטמייל לשירות החדש. מבצע ההעברה החל באותה תקופה של שנת 2012, עת חשפה מיקרוסופט את Outlook.com. ההעברה הצריכה פעולות תחזוקה ושדרוג למערכות ושרתים, מה שגרם לתקלות בשירותים אחרים כשהבולטת בהן אירעה במרץ 2013, עת הושבתו שירותי המייל והאחסון של מיקרוסופט למשך יותר מיממה.

==מאפיינים==
שירות הדואר מתאפיין באינטגרציה חזקה עם תוכנת Microsoft Office של החברה, והוא מעוצב בסגנון הדומה לתוכנת Microsoft Outlook. מאפיין נוסף של שרת הדואר הוא האפשרות לבצע באמצעותו שיחות בסקייפ גם בלי להשתמש בתוכנה עצמה.

==ראו גם==
* Microsoft Outlook
* Windows Live Mail
* חשבון מיקרוסופט
* אופיס 365
* Office Online

==קישורים חיצוניים==

* 

==הערות שוליים==

קטגוריה:דואר אלקטרוני
קטגוריה:שירותי אינטרנט מבית מיקרוסופט
קטגוריה:אתרי אינטרנט שהושקו ב-2012
Apache Ant

אפאצ'י אנט (באנגלית: Apache Ant, ראשי תיבות של "Another Neat Tool"; ה"נמלה" של אפאצ'י) הוא כלי תוכנה לאוטומציה של תהליכי בניית תוכנה. הכלי דומה ל-Make, אבל ממומש באמצעות שפת התכנות Java, דורש את הפלטפורמה של ג'אווה, ומותאם בצורה הטובה ביותר לבניית פרויקטים בג'אווה.

ההבדל הבולט ביותר בין Ant ל-Make הוא ש-Ant משתמשת ב-XML כדי לתאר את תהליך הבנייה ואת התלויות (dependencies) בפרויקט, בעוד ש-Make משתמשת בפורמט הנקרא Makefile. כברירת מחדל, קובץ ה-XML נקרא <code>build.xml</code>.

כיום Ant הוא הכלי הנפוץ ביותר לבניית פרויקטים של ג'אווה. לדוגמה, מרבית המפתחים בג'אווה בקוד פתוח, כוללים את הקובץ <code>build.xml</code> ביחד עם ההפצה שלהם.

מכיוון ש-Ant מאפשרת לשלב בקלות טסטים של JUnit ביחד עם תהליך הבנייה, היא מאפשרת למפתחים המעוניינים בכך לאמץ בקלות שיטות עבודה כמו פיתוח מונחה-בדיקות ואפילו Extreme programming.

Ant הוא פרויקט של מוסד התוכנה אפאצ'י. זוהי תוכנה בקוד פתוח והיא מופצת תחת רישיון אפאצ'י.

== קובץ <code>build.xml</code> לדוגמה ==
למטה מופיעה דוגמה לקובץ <code>build.xml</code> עבור תוכנית Hello world פשוטה בג'אווה. בדוגמה ניתן לראות כי מוגדרות ארבע מטרות (targets). שמות המטרות: compile ,clobber ,clean ו-jar, ולכל אחת מהן יש את התיאור שלה (description). ה"מטרה" jar מציינת שהיא תלויה (depends) במטרה compile. זה אומר ל-Ant שלפני שהיא יכולה להתחיל את ה"מטרה" jar, עליה קודם להשלים את ה"מטרה" compile.

בתוך כל target מפורטות הפעולות ש-Ant צריכה לבצע על מנת לבנות את אותה "מטרה"; פעולות אלה מבוצעות באמצעות "משימות" (tasks) מוּבְנוֹת. לדוגמה, על מנת לבנות את ה"מטרה" compile, אנט צריכה קודם ליצור תיקייה בשם classes (אנט תיצור את התיקייה רק אם היא עדיין לא קיימת), ואז תיקרא למהדר של ג'אווה. לכן ה"משימות" שבהן משתמשים הן mkdir ו-javac. משימות אלה מבצעות את אותה העבודה שמבצעים יישומי שורת הפקודה בעלי אותם שמות.

עוד task שמשתמשים בו בדוגמה הזאת נקרא jar:
<syntaxhighlight lang="xml">
 <jar destfile="hello.jar">
</syntaxhighlight>

ל"משימה" זו של Ant יש את אותו השם כמו לכלי שורת הפקודה הנפוץ של ג'אווה, JAR, אבל למעשה זוהי קריאה לפונקציה מובנית של אנט המטפלת בקובצי jar/zip. פרט זה אינו רלוונטי עבור מרבית המשתמשים שבסך הכל מקבלים את ה-JAR שרצו, אשר מכיל את הקבצים שהם ביקשו.

משימות רבות של Ant מאצילות את העבודה שלהן על תוכניות חיצוניות שבאות עם מערכת ההפעלה (native) או לתוכניות ג'אווה. משימות אלה משתמשות במשימות אחרות שבאות מובנות באנט: <code><exec></code> ו-<code><java></code>, על מנת ליצור את שורות הפקודה ולטפל בכל הפרטים של מיפוי המידע בין הקובץ build.xml לארגומנטים של התוכניות והפירוש של הערכים המוחזרים.

== ראו גם ==
* Apache Maven
* אוטומציה של בניית תוכנה
* Apache Subversion

==קישורים חיצוניים==

* 

קטגוריה:קרן התוכנה אפאצ'י
קטגוריה:תוכנה חופשית
קטגוריה:Java
קטגוריה:אוטומציה של בניית תוכנה
טרנטולה לבנת ברכיים ענקית

טרנטולה לבנת ברכיים ענקית (שם מדעי: Acanthoscurria geniculata), ידועה גם בשם טרנטולה לבנת ברכיים ברזילאית, היא מין של טרנטולה יבשתית מתחפרת שמוצאה ביערות ברזיל. בעבר נחשבה לטרנטולה המבוקשת ביותר בקרב מגדלים, בשל יופייה, גודלה ונטייתה שלא להסתתר.

==תיאור==
לבנת הברכיים מתאפיינת בגוף שחור קטיפתי שעליו שערות אדומות ארוכות המעניקות לה ברק אדמדם. פרקי רגליה הלבנים על הרקע השחור הבוהק של רגליה הם שהעניקו לה את שמה. טרנטולה זו נחשבת לאחת הטרנטולות הגדולות ביותר, והיקף רגליה מגיע עד ל-23 סנטימטרים.

==מחזור חיים==
טרנטולה זו גדלה מהר. הנקבה מגיעה לבגרות מינית ולשיא גודלה לאחר 4-3 שנים, ותוחלת חייה היא כ-15 שנה. הנקבה תטיל 1,000-800 ביצים אותן היא תאחסן בשק ביצים שתטווה מקורים. כמו במינים רבים של עכבישים, גם לבנת הברכיים עלולה לטרוף את הזכר לאחר ההזדווגות.

==סביבת מחיה ואקולוגיה==
מקורה של לבנת הברכיים ביערות ברזיל. היא נוטה להתחפר באדמה וניתן למצוא אותה במחילות בבסיס גזעי עצים, מתחת לסלעים ועצמים גדולים אחרים.

==תזונה==
כרוב הטרנטולות, לבנת הברכיים היא ציידת אופורטוניסטית האורבת לטרפה הכולל את כל בעלי החיים הקטנים ממנה, חרקים, עכבישים אחרים, בעלי חוליות שונים כגון לטאות ויונקים קטנים ודו-חיים. טרנטולה זו נחשבת רעבתנית במיוחד ונוטה לאכול בלי הפסקה כל עוד יש לה מזון זמין.

==כחיית מחמד==
לבנת הברכיים אינה נחשבת קשה לגידול, ומוגדרת לרוב כטרנטולה שגם מגדל מתחיל יכול להתמודד עימה. יחד עם זאת, היא אינה רגועה כמו מינים אחרים (למשל הברכיפלמה השונות), והיא נחשבת תוקפנית יחסית בעיקר בצעירותה. ארסה של הטרנטולה אינה נחשב מסוכן לאדם (למעט במקרים של אלרגיה), אך גודל ניביה הופך את נשיכתה לכואבת. הטרנטולה אינה נוטה לנשוך, ותעדיף לבעוט מבטנה שערות צורבות. שערות אלו גורמות לפריחה ברוב בני האדם ויש לתת על כך את הדעת. טרנטולה זו נחשבת לרעבתנית במיוחד ויש לדאוג שלא להאכיל אותה מעבר לסף הקיבולת שלה שכן בניגוד למרבית המינים האחרים עלולה טרנטולה זו לאכול מעבר ליכולתה ולפגוע בעצמה.

==קישורים חיצוניים==

* 
* 
* 

==הערות שוליים==

קטגוריה:בעלי חיים שתוארו ב-1841
קטגוריה:טקסונים שתוארו בידי קרל לודביג קוך
קטגוריה:פרווניתיים
קטגוריה:ברזיל: מינים אנדמיים
קטגוריה:פרוקי-רגליים ביער האמזונאס
זולנדר

זולנדר (באנגלית: Zoolander) הוא סרט קומדיה אמריקני משנת 2001 בכיכובו ובימויו של בן סטילר, העוסק בעולם הדוגמנות הגברי.

בתפקידי אורח השתתפו בסרט דונלד טראמפ והזמר דייוויד בואי.

==עלילה==
דרק זולנדר (בן סטילר) הוא דוגמן הנמצא בפסגת עולם הדוגמנות. לאחר מספר שנים בהן קטף את פרס דוגמן השנה, הוא מפסיד את התואר ליריבו הנזל (אוון וילסון) ואורו מועם עוד יותר בעקבות כתבה של מתילדה ג'פריז (כריסטין טיילור) שחשפה את טיפשותו. לאחר ששלושת שותפיו לדירה - דוגמנים כמותו, נהרגים בשריפה ב"תאונת תחנת דלק חריגה", חוזר זולנדר לבית אביו (ג'ון וויט), שם הוא ואחיו (וינס ווהן) עוסקים בכריית פחם. משפחתו אינה שמחה לקראתו ולמרות שהוא עושה מאמצים להשתלב בנוף המקומי הם דוחים אותו ואביו אף אומר לו: "מזל שאמך אינה בחיים כדי לראות את בנה מחופש לבת ים".

בינתיים, מעצב העל ג'אקובים מוגאטו (ויל פרל) שעלה לגדולה כשהמציא את עניבת הקלידים, מתכנן להתנקש בראש ממשלת מלזיה מכיוון שאסר על העסקת ילדים במפעלי טקסטיל. לשם כך, הוא מבקש מסוכן הדוגמנים מורי בולסטין (ג'רי סטילר) למצוא לו דוגמן טיפש שיהיה קל לערוך לו שטיפת מוח כדי לגרום לו לבצע את המשימה. מורי יוצר קשר עם דרק, שחוזר כדי להשתתף בקמפיין "זרוקים" של מוגאטו. זולנדר נשלח לספא, שם עובר שטיפת מוח על ידי קטינקה (מילה יובוביץ) ומתוכנת להפוך למכונה רצחנית כאשר הוא שומע את השיר רילקס (Relax) של להקת פרנקי הולך להוליווד.
זולנדר חוזר לביתו ומתילדה מגלה לו כי הוא נעלם לשבוע, בעוד שהוא בטוח כי נעדר שעות ספורות בלבד.

זולנדר הולך למסיבה, שם הוא פוגש בהנזל ומזמין אותו ל"דו-קרב הליכות" - תחרות דוגמנות בה כל מתחרה צריך לחקות את המתחרה הקודם ולהוסיף מהלך. השופט בתחרות הוא דייוויד בואי המופיע בתור עצמו. דרק מפסיד בתחרות לאחר שלא הצליח לשלוף את תחתוניו מעל חלציו ללא להסיר את מכנסיו ובורח משם מוכה ומושפל.

דמות מסתורית יוצרת קשר עם זולנדר ומתברר כי הוא ג'יי. פי. פרואיט (דייוויד דוכובני) שהיה דוגמן שעוני יד שניסו לשטוף את מוחו כדי לרצוח גם כן, אך התכנות לא תפס מפני שדוגמני יד שונים מהותית מדוגמני פנים וגוף.

מתילדה מבינה כי דרק בסכנה ומחליטה להחביא אותו בביתו של הנזל, שם לא יחפשו אחריו. לאחר שהנזל וזולנדר התפייסו ואף השתתפו באורגיה שכללה את מתילדה, גברים, נשים, מספר גמדים פינים ועז הם הופכים לחברים טובים ומתכננים לחשוף את מוגאטו.

דרק מופיע לתערוכת האופנה של מוגאטו ובעזרתו של מורי חושפים את מוגאטו וראש ממשלת מאלזיה ניצל מן ההתנקשות.

בסוף הסרט, דרק ומתילדה הנשואים, פותחים את "המכון של דרק זולנדר לילדים שלא לא יכולים לקרוא טוב ורוצים לדעת לעשות עוד דברים טוב" ביחד עם הנזל.

==ביקורת==
הסרט קיבל ביקורות חיוביות. האתר Rotten Tomatoes נתן לסרט תוצאה של 64%, המבוססת על ידי 130 מבקרים.

==הפקת המשך==
סרט ההמשך "זולנדר 2" יצא לאקרנים בפברואר 2016.

==קישורים חיצוניים==

* 

* ליאור אלפנט, [https://web.archive.org/web/20111018114220/http://rozbud.co.il/wordpress/?p=10227 מסתבר שזאת הקומדיה הטובה בעולם], באתר רוזבאד, 28 בספטמבר 2011

קטגוריה:סרטים באנגלית
קטגוריה:סרטי קומדיה אמריקאיים
קטגוריה:סרטי פעולה אמריקאיים
קטגוריה:ניו יורק בקולנוע
קטגוריה:סרטים על דוגמנות
קטגוריה:סרטים שהולחנו על ידי דייוויד ארנולד
קטגוריה:סרטי פולחן
קטגוריה:סרטים אמריקאיים משנת 2001
קטגוריה:סרטי 2001
זליקוביץ'

זליקוביץ או זליקוביץ (גרמנית: Zelikovitch או Zelikovich, יידיש: זעליקאָוויטש, אנגלית: Zelikowitz, פולנית: Zelikowicz), הוא שם משפחה גרמני-אירופאי וכן שם יהודי-אשכנזי נפוץ. זליקוביץ' הוא נגזרת של השם האישי זליג, שהוא התרגום הגרמני לשם העברי-מקראי של הגבר "אשר" (שמח, מאושר, עליז או מבורך בעברית תנכ"ית). הסיומת הרוסית אוביץ'\ וביץ'\ ביץ' מעידה על בן ומשמעה "הבן של", זאת אומרת שזליקוביץ' משמעו הבן של אשר.

קטגוריה:שמות משפחה
קטגוריה:משפחות יהודיות
קטגוריה:שמות משפחה אשכנזיים
סיפורי סבתא

סיפורי סבתא (ביידיש: בּאָבּע מעשה'ס, נהגה: "בּוֹבֶּה מַייסֶס") הוא ביטוי עברי, ממקור יידישאי, שבא לתאר דברים מופרכים, לא אמינים.

לפי חוקר ספרות יידיש סול ליפצין, מקור הביטוי בספר מהמאה ה-16 שכתב אליהו בחור, ביידיש, בשם בבא-בוך, שהיה מבוסס על עלילת גיבורים איטלקית אופנתית בשם Bovo d’Antona. בבא-בוך (מבוטא בובֶה בוך), הספר הלא-דתי הראשון שנדפס ביידיש, תיאר עלילות מופלאות ולא כל כך אמינות ומכאן ההקשר לדברים מופרכים. המילה בּוֹבֵּי ביידיש משמעותה "סבתא" (בכיתוב יידיש: בּאָבּעֶ) ועם התגלגלות המושג נשכח הספר ונותר רק ההקשר של הדברים המופרכים הקשורים ל"סיפור סבתא". 

הביטוי קיבל גם וריאציות דוגמת: "ספר לסבתא" והן הונצחו בתרבות הישראלית. נורית יובל כתבה את "סַפֵּר לַסַבְתָא" (1991) ובין שירי להקת כוורת היה גם "לך ספר לסבתא".

== קישורים חיצוניים ==

* [http://blog.ravmilim.co.il/2011/12/19/grandma-zpta/ רוביק רוזנטל, "הסבתא חוטפת זפטה"] בבלוג השפה העברית של מילון רב-מילים.

== הערות שוליים ==

קטגוריה:מילים וביטויים בעברית
ספינות התופת של אנטוורפן

הרס גשר האוניות באנטוורפן, 1584. תחריט מ-1623 לערך, מאוסף המוזיאון הימי הלאומי בגריניץ'.
"ספינות התופת של אנטוורפן" (בהולנדית: hellebranders, באנגלית: hellburners) הוא הכינוי שניתן לספינות נפץ ראשונות מסוגן, בהן השתמשו ההולנדים ב-1584 במהלך המצור שהטיל אלסנדרו פארנסה, דוכס פארמה, על אנטוורפן. "פצצות מושטות" אלה, פרי המצאתו של המהנדס הצבאי האיטלקי פדריגו ג'אמבלי, שוגרו אל עבר מחסום האוניות שבנו הספרדים לרוחב הסכלדה, וזרעו חורבן ומוות שלא נודעו כמותם עד אז. התפוצצות אחת הספינות פערה במחסום פרצה ברוחב 200 רגל והרגה למעלה משמונה מאות ספרדים. חרף ההצלחה, ההולנדים לא הצליחו לפרוץ את המצור והמרד נכשל בסופו של דבר, אך המאורע הותיר רושם עז עוד שנים רבות אחר כך.
<br />

קטגוריה:כלי שיט מלחמתיים
קטגוריה:הולנד: היסטוריה צבאית
פוגרום פשיטיק

בית העלמין הדרום]]
פוגרום פּשיטיק התרחש ב-9 במרץ 1936 נגד הקהילה היהודית בעיירה פשיטיק (Przytyk) בפולין. אירוע זה של אלימות אנטישמית היה אחד מסדרה של פוגרומים שהתרחשו בה החל ממותו של המרשל יוזף פילסודסקי (שהיה שליט פולין וריסן את האנטישמיות) במאי 1935 והלכו וגברו במהלך השנים שלפני פרוץ מלחמת העולם השנייה. הפוגרום עורר תשומת לב רבה ברחבי העולם, בפרט עקב הניסיון היהודי להתגוננות עצמית ודיכויו על ידי השלטונות הרשמיים.

== יום הפוגרום ==
בבוקר ה-9 במרץ פרצו איכרים מוסתים לכיכר השוק, הרסו דוכנים של יהודים ופגעו בסחורותיהם. היהודים שהיוו כ-87% מכ-2,500 תושבי העיירה, הגנו על עצמם בנשק והצליחו להניס את הפורעים. במהלך ניסיון היהודים להגן על עצמם נפצעו מספר איכרים פולניים ואחד נהרג מירי אקדח. בתגובה פרצו הפולנים לבתי היהודים. 

בדיווח הראשון שהגיע דווח על 11 יהודים פצועים אנושות. למחרת דווח על 2 הרוגים ו-50 פצועים. דווח נוסף מסר על 65 יהודים פצועים, מתוכם 25 שנפצעו אנושות, וכן על 100 בתים וחנויות שניזוקו או נשדדו. 

המשטרה, שהגיעה לאחר מעשה, ערכה חיפוש נשק בבתי היהודים. בעיתונות דווח שהשלטונות בוורשה הדיחו את מושל מחוז קיילצה בעקבות הפוגרום. 

== בעקבות הפוגרום ==
למחרת האירוע הובאו לבית המשפט 44 פולנים ו-14 יהודים. השופטים דנו את היהודים לתקופות מאסר בין חצי שנה עד 14 שנים וחצי (ליהודי שירה באקדח), הפורעים יצאו בעונשים קלים בלבד.

ב-17 במרץ ארגן הוועד המרכזי של הבונד שביתה כללית של יהודים בקריאה להגן על זכות ההתגוננות העצמית של היהודים, אליה הצטרפו רבים. שליח ההסתדרות בפולין, א"ש יוריס, קבע: "פשיטיק — לא רק פרעות, אלא גם התקוממות והגנה עצמית. במובן זה אין מצב יהודי פולין דומה לזה שבגרמניה. בפולין אפשר לארגן התנגדות של 4 מיליון יהודים".

הפוגרום גרם לעלייה משמעותית של יהודים מפולין לארץ ישראל.

השיר העיירה בוערת של מרדכי גבירטיג נכתב בשנת 1938 על רקע פוגרום זה.

==קישורים חיצוניים==
* אוריאל פיינרמן, [http://cms.education.gov.il/EducationCMS/Units/Noar/MinhelethPolin/pina/pina21.doc העיירה פשיטיק בוערת], באתר מינהל חברה ונוער
* יהודה ריינהרץ ויעקב שביט, [http://alaxon.co.il/reading/%D7%9E%D7%99%D7%9C%D7%99%D7%95%D7%9F-%D7%99%D7%94%D7%95%D7%93%D7%99%D7%9D-%D7%9E%D7%99%D7%95%D7%AA%D7%A8%D7%99%D7%9D-%D7%95%D7%99%D7%95%D7%AA%D7%A8/ הדרך לספטמבר 1939], עם עובד 2014, עמ' 58

==הערות שוליים==

קטגוריה:יהדות פולין
פשיטיק
פשיטיק
קטגוריה:פולין: היסטוריה
קטגוריה:פשע בפולין
קטגוריה:1936
קטגוריה:פשיטיק
פשיטיק

בית העלמין הדרום]]
פְּשִׁיטִיק (בפולנית: Przytyk) הוא כפר במחוז ראדום בפרובינציית מזוביה, במזרח מרכז פולין, שנוסד בשנת 1333. הכפר שוכן כ-20 ק"מ ממערב לעיר ראדום ו-84 ק"מ דרומית לוורשה. בשנת 2006 חיו בכפר 990 תושבים.
== היסטוריה ==
בלילה שבין 12-13 באוגוסט 1895 נהרס הכפר לחלוטין בשרפה. אחרי השרפה נשארו 4,000 תושבים ללא קורת גג. בניין יחיד לא נשרף - כנסייה.

בדצמבר 1935 תקפו אנדקים פולנים את היהודים בפשיטיק. נמסר שהמשטרה הגנה על היהודים והרגה ארכעה מהפורעים אך שארבעה יהודים נפצעו וגם שוטרים נפצעו. האנדקים הכריזו חרם על היהודים בכפר ונמנעו מלקנות מהם, דבר שפגע קשות בכלכלת היהודים. הפורעים הכו ופצעו נוצרים שקנו מהיהודים. ב-9 במרץ 1936 נערך בכפר פוגרום פשיטיק שבו נפצעו יהודים רבים וכמה מהם נהרגו. לאחר הפוגרום נאסרו מספר יהודים והואשמו ברצח אחד מהפורעים. על הפוגרום כתב המשורר מרדכי גבירטיג את השיר "העיירה בוערת".

עם כיבוש הכפר בידי הגרמנים בתחילת ספטמבר 1939, הוטלו על יהודיו עבודות כפייה וסכומי כופר, תוך שריפת בית הכנסת ובית המדרש שביישוב. עם הגעת פליטים יהודים ליישוב, הגיע מספר היהודים בו בתחילת 1941 לכ-3,500 איש.

באפריל 1941 גורשו כל יהודי הכפר ליישובי הסביבה, ומהם שולחו בהמשך למחנות ההשמדה השונים, בעיקר לטרבלינקה.

==לקריאה נוספת==
*ספר פשיטיק - ספר זיכרון לקהילת פשיטיק, בעריכת דוד שטוקפיש, תל אביב תשל"ג (1973)

==קישורים חיצוניים==

* 
* אוריאל פיינרמן, [http://cms.education.gov.il/EducationCMS/Units/Noar/MinhelethPolin/pina/pina21.doc העיירה פשיטיק בוערת], באתר מינהל חברה ונוער
* [https://web.archive.org/web/20160730005509/http://moreshet.pl/he/node/895 פשיטיק] ב[https://web.archive.org/web/20151026025431/http://moreshet.pl/ אתר מרכז מורשת יהדות פולין]
* 
* 

==הערות שוליים==

*
קטגוריה:מזוביה: יישובים
קטגוריה:קהילות יהודיות שמונצחות בבית העלמין הדרום
קטגוריה:שואת יהודי פולין: קהילות
קטגוריה:מזוביה: עיירות יהודיות
קטגוריה:יישובים שהוקמו במאה ה-14
סוס מלחמה (מחזה)

כרזת ההצגה הבריטית, 2008
סוס מלחמה הוא מחזה משנת 2007 מאת ניק סטאפורד על פי ספרו של מייקל מורפורגו, אודות מלחמת העולם הראשונה כפי שהיא משתקפת מעיניו של סוס, העובר מסע אודיסאי בשירות צבאות שונים עד שהוא מתאחד עם הנער שגידל אותו בסיום המלחמה. הפקת המחזה מוצגת בהצלחה בווסט אנד בלונדון ובברודוויי בניו יורק, וייחודה הוא שאת הסוס מגלמת מריונטה ענקית המופעלת על ידי 3 בובנאים. הטיימס הלונדוני כינה את ההצגה "האירוע התיאטרוני של העשור".

== תמצית העלילה ==
לפני המלחמה רוכש בדחף רגעי חוואי מדבון סייח של סוס אצילי (במקום סוס עבודה), בנו מאלף את הסייח ונפשותים נקשרות. עם פרוץ המלחמה מוכר האב, הנתון על סף גירוש מאדמתו עקב אי תשלום דמי החכירה, את הסוס לקצין חיל פרשים. הנער צעיר מכדי להתגייס ודרכי השניים נפרדות כאשר הסוס יוצא לחזית בצרפת. הסוס נקשר ביחסי חברות לסוס אחר, וחלק מהעלילה חולקים שני הסוסים יחדיו.

בהמשך, כאשר קצין הפרשים נהרג, עוברים שני הסוסים לידי הגרמנים ומשם, עקב עריקת מטפליהם, לרשות חוואי צרפתי ונכדתו. לקראת סיום המלחמה מועסק הסוס בעבודה מפרכת של סחיבת תותח כבד בשירות הצבא הגרמני. שיא המחזה הוא בהסתבכותו של הסוס בגדר תיל בשטח הפקר בין הצבאות בחזית הסום וחילוצו בפעולה משותפת של חייל אנגלי וחייל גרמני, שאהבת בעלי החיים שלהם גוברת על איבת המלחמה.

בסיום מתאחד הסוס עם הנער שגדל אותו, שבגר והתגייס.

== הפקות ==
הצגת הבכורה של המחזה התקיימה בתיאטרון המלכותי הלאומי בסאות' בנק בלונדון ב-14 בפברואר 2008, כשנה לאחר מכן עברה ההצגה לניו תיטאר בווסט אנד. כן הופיעה ההפקה בטורונטו, קנדה ובמלבורן, אוסטרליה.

בכורת ההצגה בניו יורק התקיימה ב-15 במרץ 2011 והיא מתוכננת לצאת למסע הופעות ברחבי ארצות הברית ב-2013. ההפקה זכתה בחמישה פרסי טוני לשנת 2011, כולל הפרסים למחזה הטוב ביותר, לבימוי ולעיצוב.

אתר שקלול הביקורות Curtain Critic העניק למחזה ולהפקה ציון 88.

== ראו גם ==
* סוס מלחמה (סרט)

== קישורים חיצוניים ==

* [http://warhorseonstage.com/ הדף הראשי של ההצגה] בלונדון
* [https://web.archive.org/web/20110220093500/http://www.warhorseonbroadway.com/ הדף הראשי של ההצגה] בברודוויי
* [http://www.ted.com/talks/handpring_puppet_co_the_genius_puppetry_behind_war_horse.html הבובנאות הגאונית של "סוס מלחמה"], TED
* 

==הערות שוליים==

קטגוריה:מחזות אנגליים
קטגוריה:מחזות משנות ה-2000
קטגוריה:מחזות זוכי פרס טוני
קטגוריה:מלחמת העולם הראשונה בתרבות
קטגוריה:סוסים בתרבות
קטגוריה:זוכי פרס טוני למחזה הטוב ביותר
Your Body

Your Body (בעברית: הגוף שלך) הוא הסינגל הראשון מתוך אלבום הסטודיו החמישי של זמרת הפופ כריסטינה אגילרה, Lotus. השיר נכתב על ידי טיפאני אמבר, סאוון קוצ'אה, מקס מרטין ושלבאק, הופק על ידי מרטין ושלבאק. השיר יצא לאור לתחנות הרדיו ב-14 בספטמבר 2012 ולהורדה דיגיטלית ב-17 בספטמבר 2012.

השיר זכה לביקורות חיוביות ממבקרי מוזיקה שכינו את השיר "מרענן, מדבק, סקסי", ואגילרה זכתה לשבחים על הביצוע הקולי שלה בשיר. השיר התברג במקום ה-34 במצעד הבילבורד עם מכירות של 103,000 עותקים בשבוע הראשון. כמו כן הגיע השיר למקום הראשון במצעד שירי הדאנס של בילבורד. בקנדה זכה השיר להצלחה כשהגיע למקום ה-10 ולמעמד פלטינה. מסביב לעולם השיר נחשב להצלחה - הוא הגיע למקום הראשון בברזיל, והיה בין ה-20 הראשונים באוקראינה, בריטניה, שוודיה, סקוטלנד, לבנון, יפן, בלגיה ואוסטרליה.

==רקע==
השיר יצא לאור לאחר שאלבומה הקודם של אגילרה, "Bionic" לא זכה להצלחה רבה ולאחר שהוציאה את שיתוף הפעולה עם מארון 5 "Moves Like Jagger", שהיה אחד מהשירים המצליחים ביותר בשנת 2011 כשהגיע לראש המצעדים כמעט בכל העולם. לאחר מכן חשפה אגילרה שהיא עובדת על אלבום חדש, שבו הולך להיות שילוב בין שירים כיפיים ושירים אישיים יותר שישקפו את החוויות שחוותה בשנתיים מאז אלבומה הקודם. היא הודיעה שתדון באלבום בנושאים כמו גירושים, אימהות, מציאת אהבה חדשה ועוד. היא תיארה את האלבום כ"לידה מחדש".
תחילה נאמר על ידי האתר של בילבורד שאגילרה מתכננת לשחרר את השיר בתחילת אוגוסט. ב-23 באוגוסט דלפה לרשת גרסת הדמו של השיר. ב-12 בספטמבר אגילרה חשפה דרך חשבון הטוויטר שלה שהשיר יושמע בהשמעת הבכורה שלו ברדיו ב-14 בספטמבר בתוכניתו של ראיין סיקרסט ויהיה זמין להורדה דיגיטלית ב-17 בספטמבר. כמו כן, חשפת את תמונת הקאבר של הסינגל. בתמונה נראית אגילרה ללא בגדים עטופה בבד ורוד במה שנראה כמחווה לאלבומה השני Stripped, התמונה זכתה לביקורות חיוביות ממבקרים.

== הווידאו קליפ ==
הקליפ לשיר בוים על ידי מלינה מטוסקס, וצולם בין התאריכים 20–21 באוגוסט בלוס אנג'לס. הצצה לקליפ שודרה בתוכנית The Voice בה אגילרה משמשת כמנטורית ב-17 בספטמבר. אגילרה תיארה את הקליפ כ"כיפי ובלתי צפוי". הקליפ שוחרר ב-28 בספטמבר. בקליפ רואים את אגילרה כרוצחת סדרתית של גברים. היא רוצחת אותם לאחר שמפתה אותם. על אף ה"רציחות" הקליפ השמיט את האלימות על ידי שימוש בדם כחול ובקונפטי במקום דם. הקליפ זכה לביקורות טובות ושבחים מצד הצופים. המבקרים שיבחו את ההומור של הקליפ ואת הקסם של אגילרה וקראו לקליפ אחד הטובים ביותר שלה עד כה.

==קישורים חיצוניים==

קטגוריה:שירי כריסטינה אגילרה
קטגוריה:שירים באנגלית
קטגוריה:שירים שנכתבו על ידי מקס מרטין
קטגוריה:שירים שנכתבו על ידי סוואן קוטצ'ה
קטגוריה:שירים שהופקו על ידי מקס מרטין
קטגוריה:שירים שנכתבו על ידי שלבאק
קטגוריה:שירים שהופקו על ידי שלבאק
קטגוריה:וידאו קליפים שבוימו על ידי מלינה מצוקס
קטגוריה:שירים על מין מזדמן
קטגוריה:שירי אלקטרופופ
קטגוריה:שירי R&B
קטגוריה:סינגלים בהוצאת RCA רקורדס
גונבאד-י קאבוס (מגדל)

250px
גונבאד-י קאבוס (פרסית برج گنبد قابوس) הוא מגדל בגובה של 53 מטרים השוכן בצפונה של העיר גונבאד-י קאבוס שבצפון איראן. המגדל נחשב למגדל הלבנים הגבוה בעולם, ובשנת 2012 הוא הוכרז כאתר מורשת עולמית.

==היסטוריה==
המגדל נבנה בשנת 1006 בהוראת האמיר הזיארי הרביעי, קאבוס בן וושמגיר (قابوس بن وشمگير). לפי מסורת מקומית האמיר נקבר מתחת לבסיסו, אך חפירות שנערכו באתר בשנים 1899 ו-1936 לא מצאו לכך אישור. האמיר בנה את המגדל כשלושה ק"מ דרומית-מערבית לבירתו ג'ורג'אן, אשר חרבה בפלישות המונגולים בממאות ה-14 וה-15, והוא השריד היחיד שנותר ממנה. לפי הממצא הארכאולוגי, נבנה המגדל מעל שרידי מבנים מתקופת הברזל. הוא ניזוק במלחמת העולם הראשונה ושופץ בשנת 1928, ושוב בין השנים 1939-1937, לאחר שהוכר כמונומנט לאומי. ב-1994 החלה יוצאת לפועל תוכנית לעיצוב סביבתו של המגדל, שכללה גם הקמת רמפה אל בסיסו, ומאז העשור הראשון של המאה ה-21 נמשך שיפוצו.

==המגדל==
גובהו של המגדל הוא 53 מטרים, והוא ניצב על גבי תל בגובה של 9.8 מטרים. צורתו כשל חרוט בקוטר של 17 מטרים בבסיסו ו-15.5 מטרים בקצהו העליון, והוא נושא גג עגול מחודד. גובהו של הגג הוא 18 מטרים, השקולים לשליש מגובהו הכולל של המגדל. תוכנית המגדל מבוססת על צורתו של כוכב בעל עשר צלעות, והוא מוקף בעשר בליטות משולשות הנמתחות לכל גובהו, מבסיסו ועד לקרניז הנושא את הגג. עובי קירות המגדל מגיע לשלושה מטרים והוא עשוי מלבנים אפויות בלתי מעוטרות, למעט שתי כתובות בערבית בכתב כופי, האחת סמוך לבסיסו והשנייה סמוך לגג. הכתובת התחתונה קוראת לאמור:

הכניסה למגדל קבועה בנישה צרה ועטורת קשת בגובה של 5.6 מטרים, המובילה אל פתח נוסף בצורת קשת, בגובה של 4.3 מטרים. בשני צדדיו של הפתח קבוע מוקרנס. פנים המבנה עוטר בשכבת טיח שהשתמרה רק מגובה של שבעה עד שמונה מטרים מבסיסו, ועד קצהו העליון. בצידו המזרחי של הגג קבוע פתח שנועד לאפשר את חדירת אור השמש, כפי שהיה מקובל באוהלי הנוודים. לפי המסורת מאירה שמש הבוקר את קברו של האמיר.

==לקריאה נוספת==
* Sheila S. Blair, The Monumental Inscriptions from Early Islamic Iran and Transoxiana, Leiden, 1992, pp. 63-65.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:איראן: מבנים
קטגוריה:אסיה: מגדלים
קטגוריה:גולסתאן
שיער באף

שיער באף
שיער באף הוא שיער קשיח באורך של מספר מילימטרים בסמוך לפתחי הנחיריים, שמטרתם סינון האוויר מחלקיקים של אבק, חול ולכלוך טרם כניסתו לחלל האף.

לאחר האזור השעיר בפתחי הנחיריים, ממוקמת רירית האף שמדפנת את חלל האף. הרירית מהווה מערכת הגנה נוספת אשר נועדה למנוע חדירת חלקיקים מיקרוסקופיים אל דרכי הנשימה.

== הסרת שיער בולט ==
קיימים מכשירים חשמליים לקציצת שיער קשיח שבולט מפתחי הנחיר או מכונות גילוח שבהן התקן לקציצת שיער זה. טיפול אפשרי נוסף הוא מריטת השיער באמצעות מלקטת אולם פעולה זו כואבת ועלולה לגרום לדלקת בזקיק השיער.

== סוגיות הלכתיות ==
הרב עובדיה יוסף קבע פסק הלכה שלפיו אין לחטט באף בשבת מחשש שמא במהלך הפעולה ייתלשו שערות האף מדופן הנחיר, וכתוצאה מכך יתקיים חילול שבת. פסק הלכה זה היה מושא ללעג והוצג כקוריוז אצל חלקים בציבור החילוני לנוכח התערבותו בפעולה מוצנעת ואזוטרית בחיי היום יום.

==קישורים חיצוניים==

== הערות שוליים ==

קטגוריה:מערכת הנשימה
קטגוריה:שיער פנים
קטגוריה:אף
אפימנידס

אפימנידס (ביוונית: Ἐπιμενίδης) איש קנוסוס שבכרתים היה פילוסוף ומספר אגדות יווני בן המאה השישית לפנה"ס. 

מסופר עליו שנרדם במערה והקיץ כעבור 57 שנה לראות כי הכול סביבו השתנה; שהאריך לחיות שנים רבות (לפי גרסה אחת 299 שנה); שחווה חוויות מחוץ לגופו; שטיהר את אתונה ממגפה שפרצה בה, ועוד.

בשמו נקשרת האמירה, המובאת באיגרת אל טיטוס (א, 13-12) שבברית החדשה "כל בני כרתים שקרנים", ובהיותו איש כרתים, יצר בכך את פרדוקס השקרן.

דיוגנס לארטיוס מספר עליו בפרק הראשון שבספרו.

==לקריאה נוספת==
<div class="mw-content-ltr">
* The Oxford Classical Dictionary, eds. S. Hornbowler and A. Spawforth, Third Edition, Oxford, p.546, s.v. Epimenides
</div>

==קישורים חיצוניים==

* 

קטגוריה:פילוסופים קדם-סוקרטים